EkBass/fiwiki-20250220-pages-articles huggingface dataset:
Daniele Greco

Daniele Greco (s. 1. maaliskuuta 1989 Nardò) on italialainen kolmiloikkaaja. Greco oli kahdestoista alle 20-vuotiaiden EM-kilpailuissa 2007 tuloksella 15,00 m ja neljäs alle 20-vuotiaiden MM-kilpailuissa 2008 tuloksella 16,33 m. Vuonna 2009 hän karsiutui Torinon sisäratojen EM-kilpailuissa, voitti kultaa alle 23-vuotiaiden EM-kilpailuissa tuloksella 17,20 m ja karsiutui Berliinin MM-kilpailuissa. Välimeren kilpailuissa hän sai pronssia tuloksella 16,64. Seuraavana vuonna hän karsiutui sekä Dohan sisäratojen MM-kilpailuissa että Barcelonan EM-kilpailuissa. Vuonna 2011 Greco oli kahdeksas Pariisin sisäratojen EM-kilpailuissa tuloksella 16,24 m ja neljäs alle 23-vuotiaiden EM-kilpailuissa tuloksella 16,55 m. Seuraavana vuonna hän sijoittui viidenneksi Istanbulin sisäratojen MM-kilpailuissa tuloksella 17,28 m, mutta karsiutui Helsingin EM-kilpailuissa. Lontoon olympialaisissa hän oli neljäs tuloksella 17,34. Greco voitti sisäratojen Euroopan-mestaruuden Göteborgissa 2013 sisärataennätyksellään 17,70. Hänen ulkoratojen ennätyksensä on 17,47 m, jonka hän hyppäsi Potenzassa 9. kesäkuuta 2012. ==Lähteet== * * Luokka:Italialaiset kolmiloikkaajat Luokka:Vuonna 1989 syntyneet Luokka:Elävät henkilöt
Pienimmän neliösumman suora

Pienimmän neliösumman suora on käytännöllinen menetelmä lineaarisen mallin sovittamiseksi havaintoaineistoon, jossa jonkin muuttujan voidaan olettaa riippuvan lineaarisesti toisen muuttujan arvoista. Menetelmän lähtökohtana on valita lineaarisen mallin kertoimet siten, että havaittujen arvojen ja mallin antamien arvojen erotuksista laskettujen neliöiden summa saa pienimmän mahdollisen arvonsa. Tarkastellaan data-aineistoa, joka sisältää n kappaletta havaintopareja (x_i,y_i). Oletetaan, että y-arvot riippuvat x-arvoista lineaarisen mallin y=A+Bx mukaisesti. Tehtävänä on löytää kertoimille A ja B sellaiset arvot, että virheneliösumma :S=\sum_{i=1}^n(y_i-(A+Bx_i))^2 saa pienimmän mahdollisen arvonsa. Kun summan termissä esiintyvä neliö puretaan auki, summa hajotetaan osasummiin, asetetaan näin saadun lausekkeen osittaisderivaatat kertoimien A ja B suhteen nolliksi ja ratkaistaan näin saatu lineaarinen yhtälöpari kertoimien suhteen, saadaan ratkaisu: : \begin{cases} A=\frac{S_{xx}S_y-S_xS_{xy}}{nS_{xx}-S_x^2}\\\ B=\frac{nS_{xy}-S_xS_y}{nS_{xx}-S_x^2} \end{cases} missä : \begin{cases} S_x=\sum_{i=1}^n x_i\\\ S_y=\sum_{i=1}^n y_i\\\ S_{xx}=\sum_{i=1}^n x_i^2\\\ S_{xy}=\sum_{i=1}^n x_iy_i\mbox{ ja }\\\ S_{yy}=\sum_{i=1}^n y_i^2 \end{cases} Nämä summat voidaan helposti laskea suoraan havaintoarvoista. Havaintoarvoista voidaan myös laatia taulukko, johon varataan omat sarakkeet arvoille x_i, y_i, x_i^2, x_iy_i ja y_i^2. Tarvitut summat saadaan tällöin suoraan ko. taulukon sarakesummina. ==Katso myös== Tilastollista terminologiaa ja matriisilaskentaa käyttäen samaa asiaa käsittelee artikkeli Lineaarinen regressioanalyysi. Luokka:Regressioanalyysi
Côte d’Albâtre

Côte d’Albâtre () on osa Englannin kanaalin rannikkoa Seine-Maritimen departementissa Ylä-Normandian hallintoalueella Ranskassa. Rannikko on 120 km pitkä ja ulottuu Le Havresta Le Tréportiin. Rannikko on saanut nimensä valkoisista jyrkistä kalkki- ja piikivikallioista, joita meri ja tuuli ovat kuluttaneet, samalla muodostaen mereen myös raukkeja. == Impressionismi == Rannikko tuli kuuluisaksi useiden impressionistien, kuten Eugène Boudin, Camille Pissarro ja Alfred Sisley, matkustaessa rannikolle maalaamaan valkoisia jyrkänteitä ja vehmaita ylänköjä. == Alabasterirannikon kyliä ja kaupunkeja == * Étretat * Eu * Fécamp * Dieppe * Saint-Valery-en-Caux == Lähteet == == Aiheesta muualla == Luokka:Rannikot Luokka:Seine-Maritime
Arikaran kieli

Arikaran kieli on Fort Bertholdin reservaatissa Pohjois-Dakotassa asuvien arikarojen puhuma caddolainen kieli. Vuoden 1997 arvion mukaan kielellä oli jäljellä noin 20 puhujaa ja määrä oli vähenemään päin. Arikarat ovat siirtyneet käyttämään pääasiassa englannin kieltä. Arikaran kielellä on julkaistu jonkin verran opetuskäyttöön tarkoitettua materiaalia. Yksi viimeisistä kieltä sujuvasti puhuneista henkilöistä Sahnin Kata kuoli tammikuussa 2010. Hän oli myös niitä harvoja arikaran puhujia, joilla oli valmiudet antaa kielen opetusta. == Äännerakenne == Arikaran äännerakenne on seuraavanlainen: Konsonantit Labiaalit Alveolaarit Postalveolaarit Velaarit Glottaalit Klusiilit p t k ʔ Affrikaatat t͡ʃ Frikatiivit s ʃ x h Nasaalit n Approksimantit w j Affikaatta ja yhdistelmä ovat kontrastoivia; čipátš ('pihatatar'). Soinnillisilla konsonanteilla on soinnittomat allofonit ennen soinnittomia konsonantteja. Vokaalit etu taka suppea i u väli e o väljä a Kaikki vokaalit esiintyvät sekä lyhyinä että pitkinä. ==Lähteet== Luokka:Yhdysvaltain kielet Luokka:Caddolaiset kielet
Joel Campbell

Joel Nathaniel Campbell Samuels (s. 26. kesäkuuta 1992 San José, Costa Rica) on costaricalainen jalkapalloilija, pelipaikaltaan hyökkääjä. Hän pystyy pelaamaan myös laitalinkkinä. ==Seurajoukkueura== Campbell aloitti ammattilaisuransa kotimaassaan Deportivo Saprissassa vuonna 2009, josta hänet lainattiin Puntarenasiin tammikuussa 2011. 28\. heinäkuuta 2011 costaricalainen televisio uutisoi Campbellin siirtyneen Arsenaliin, mutta hän oikaisi myöhemmin uutisoinnin sanomalla, että siirtoa ei ole syntynyt, mutta neuvottelut ovat käynnissä. Hänestä olivat kiinnostuneet myös Sevilla ja Fiorentina. 19\. elokuuta Campbell siirtyi Arsenaliin viisivuotisella sopimuksella. 27\. elokuuta kuitenkin paljastui, että hänellä ei ollut pelilupaa, mikä esti Englannissa pelaamisen. Kun Campbell ei saanut pelilupaa Englannissa, hän siirtyi lainalle ranskalaiseen FC Lorientiin.http://www.arsenal.com/news/news-archive/campbell-and-sunu-heading- for-lorient Campbell teki debyyttinsä Ranskan pääsarjassa Ligue 1:ssä 10. syyskuuta 2011 vierasottelussa Sochaux’ta vastaan, kun hän pääsi kentälle Grégory Bourillonin tilalle. Ottelun lopussa hän syötti Innocent Emegharan 1–1-tasoituksen, joka toi Lorientille pisteen.http://soccernet.espn.go.com/commentary?id=320354&cc;=5739 1\. lokakuuta Campbell teki ensimmäisen maalinsa Valenciennesia vastaan.http://soccernet.espn.go.com/commentary?id=320317&cc;=5739 Hän teki kaudella 25 liigaottelussa kolme maalia. 2\. heinäkuuta 2012 Campbell siirtyi kauden 2012–2013 kattavalla lainasopimuksella espanjalaisen Real Betisin riveihin.Joel Campbell signs on loan for Real Betis dailymail.co.uk (6.7.2012) Viitattu 19.1.2014. Laina-ajallaan hän pelasi 28 Primera División -ottelua ja teki kaksi maalia.Joel Campbell - Football Stats - Soccer Base soccerbase.com Viitattu 19.1.2014. Heinäkuussa 2013 Campbell siirtyi kauden mittaiselle lainalle kreikkalaiseen Olympiakosiin.Arsenal's Joel Campbell to join Olympiakos on loan espnfc.com (27.7.2013) Viitattu 19.1.2014. Sittemmin hän pelasi lainalla Espanjassa Villarrealissa, Portugalissa Sportingissa ja Espanjassa Real Betisissä, kunnes elokuussa 2018 italialaisseura Frosinone osti hänet. Tammikuusta 2019 kesään 2023 Campbell pelasi Meksikossa. Kesällä 2023 hän palasi kotimaahansa Alajuelensen joukkueeseen. Kauden 2024–2025 hän pelaa lainalla brasilialaisessa Atlético Clube Goianiensessa. == Maajoukkueura == Campbell on pelannut Costa Rican A-maajoukkueessa 148 ottelua ja tehnyt niissä 27 maalia. Hän pelasi viisi ottelua MM-kilpailuissa 2014 Costa Rican edetessä puolivälieriin ja teki maalin alkulohko-ottelussa Uruguayta vastaan. Hän pelasi kaksi ottelua MM-kilpailuissa 2018 ja joukkueensa kaikki kolme ottelua MM-kilpailuissa 2022. == Lähteet == Luokka:Costaricalaiset jalkapalloilijat Luokka:Vuonna 1992 syntyneet Luokka:Elävät henkilöt
Jaasin kieli

Jaasin kieli oli jaasien puhuma iranilainen kieli. Kieli oli samanlainen kuin alaanin ja nykyisen osseetin kieli. Kieli säilyi osittain 1500−luvulle saakka, mutta katosi sittemmin jaasien sulautuessa unkarilaisiin. ==Kirjalliset lähteet== Yksi tärkeimmistä jaasien kielestä jäljelle jääneistä kirjallisista lähteistä on unkarilaisten viranomaisten aikanaan tekemä 40 sanan lista, jota he olivat käyttäneet apuna Jászfalun kylän iasien kanssa keskustelemisessa. Lista sisältää esimerkiksi eläinten, ruokien ja viljatuotteiden jaasinkielisiä nimiä. Lista alkaa jaasinkielisellä tervehdyksellä daban horz nachechsa ("hyvää päivää herra") ja jatkuu nimityksillä khefev (leipä), fit (liha), fana (viini), dan (vesi), bah (hevonen), fus (lammas), dicega' (lehmä) ja niin edelleen. Toinen tärkeä lähde on vuonna 1323 tehty iasien anomus oikeuksistaan, jossa on lueteltu useiden iasien edustajien nimet. Nimistä voidaan johtaa yhtäläisyyksiä iranilaisiin kieliin ja osseetin kieleen. Listassa käytetään esimerkiksi termiä Furduh, jota vastaa osseetin furt. Termi merkitsee nimen yhteydessä jonkun poikaa. Listassa mainittuja nimiä ovat esimerkiksi Chatharch, Byk ja Karachin. Iranilaistaustaisten nimien lisäksi joillakin oli myös selvästi turkkilaistaustaisia nimiä, jotka oli ehkä lainattu kumaanista. ==Lähteet== Luokka:Iranilaiset kielet Luokka:Euroopan kuolleet kielet Luokka:Unkarin keskiaika
Väärinkäsityksiä

Väärinkäsityksiä () on Penny ja seitsemän tassua -kirjasarjan neljäs osa. Pääsiäsloma on alkanut Pennylle epämieluisissa merkeissä, sillä hän kuulee Elviksen tapailevan toista tyttöä nimeltä Sofia. Penny muuttuu todella mustasukkaiseksi, lisäksi hän saa tietää Kolumbuksen, hänen isoveljensä, olevan mukana suunnittelemassa Elviksen kanssa jotakin, mutta pojat eivät kerro Pennylle mitään. Pennyn isäkään, Mathias, ei näytä kertovan Pennylle mitä on tekeillä. Penny raivostuu talon pojille. Luokka:Nuortenkirjat
Neuvostoliitto olympialaisissa

Neuvostoliitto osallistui kesäolympialaisiin ensimmäisen kerran Helsingissä 1952 ja talviolympialaisiin Cortina d’Ampezzossa 1956. Ainoat Neuvostoliiton isännöimät olympialaiset pidettiin Moskovassa 1980. Neuvostoliitto ei osallistunut vuoden 1984 Los Angelesin kisoihin. == Saavutetut mitalit == === Kesäolympialaisista === Kisat Kultaa Hopeaa Pronssia Yhteensä 1952 Helsinki 22 30 19 71 1956 Melbourne 37 29 32 98 1960 Rooma 43 29 31 103 1964 Tokio 30 31 35 96 1968 Mexico City 29 32 30 91 1972 München 50 27 22 99 1976 Montreal 49 41 35 125 1980 Moskova 80 69 46 195 1984 Los Angeles 1988 Soul 55 31 46 132 Yhteensä: 395 319 296 1010 === Talviolympialaisista === Kisat Kultaa Hopeaa Pronssia Yhteensä 1956 Cortina d’Ampezzo 7 3 6 16 1960 Squaw Valley 7 5 9 21 1964 Innsbruck 11 8 6 25 1968 Grenoble 5 5 4 13 1972 Sapporo 8 5 3 16 1976 Innsbruck 13 6 8 27 1980 Lake Placid 10 6 6 22 1984 Sarajevo 6 10 9 25 1988 Calgary 11 9 9 29 Yhteensä: 78 57 59 194 == Katso myös == * Kesäolympialaiset 1980 * Venäjä olympialaisissa == Lähteet == *
Yhdysvaltain ilmakehätutkimuksen keskus

Yhdysvaltain ilmakehätutkimuksen keskus (, lyh. NCAR) on Yhdysvaltojen liittovaltion rahoittama tutkimuskeskus, joka tuottaa palveluita, tutkimusta ja koulutusta meteorologiassa ja sen lähitieteissä. NCAR tarjoaa alan tiedeyhteisön käyttöön laitteistoja kuten tutkia ja tutkimuslentokoneita, sekä supertietokoneita ja muita tutkimuksen tukipalveluita.About NCAR & UCAR NCAR NCAR toimii useissa pisteissä Boulderin ympäristössä Coloradon osavaltiossa lähellä Kalliovuoria.Visit NCAR UCAR == Lähteet == ilmakehätutkimuksen keskus ilmakehätutkimuksen keskus
Shinji Nakamoto

Shinji Nakamoto (; s. 8. heinäkuuta 1945) on japanilainen entinen jousiampuja. Nakamoto kilpaili Münchenin olympialaisissa 1972 henkilökohtaisessa kisassa, jossa hän sijoittui 38:nneksi. == Lähteet == * Nakamoton profiili sports- reference.com -sivustolla Luokka:Japanilaiset jousiampujat Luokka:Vuonna 1945 syntyneet Luokka:Elävät henkilöt
Aleksei Šved

Aleksei Viktorovitš Šved (; s. 16. joulukuuta 1988 Belgorod, Venäjän SFNT, Neuvostoliitto) on venäläinen koripalloilija. == Ura == === Seurajoukkueet === Šved aloitti koripallon Lenwilin juniorijoukkueissa, Pietarissa. Hän siirtyi TsSKA Moskovaan vuonna 2005, jonka lisäksi hän pelasi alemmalla sarjatasolla TsSKA Trintan joukkueessa. TsSKA Moskovan edustusjoukkueessa Šved debytoi kaudella 2006–2007. Loppukaudesta hän pelasi otteluita myös Himkissä. Kaudet 2007–2009 Šved pelasi TsSKA Moskovassa, minkä lisäksi hän pelasi alemmalla sarjatasolla myös Trintan joukkueessa. Kaudeksi 2009–2010 hänet vuokrattiin Dynamo Moskovaan, jossa hän teki 10,3 pistettä ottelua kohden superliigassa. Vuonna 2010 Šved palasi Moskovaan. Heinäkuussa 2012 Šved teki kolmivuotisen ja kymmenen miljoonan dollarin arvoisen sopimuksen NBA:ssa pelaavan Minnesota Timberwolvesin kanssa. Heinäkuussa 2015 Šved siirtyi takaisin Venäjälle, Himki BK:hon, oltuaan tyytymätön NBA:sta saamiinsa tarjouksiin.http://bleacherreport.com/articles/2522494-alexey-shved-latest- news-rumors-and-speculation-on-free-agent-pg Hän on sopimuksensa myötä Euroopassa eniten ansaitsevia koripalloilijoita.http://yle.fi/urheilu/monta_nba- diilia_hylannyt_takamies_petteri_koposen_seuratoveriksi_monsterisopimuksella/8162399?origin=rss === Maajoukkue === Maajoukkuetasolla Šved pelasi maansa juniorimaajoukkueissa ja edusti maataan nuorten EM-kilpailuissa. Ensimmäiset aikuisten arvokisansa hän pelasi vuonna 2011, jolloin Venäjä osallistui EM-kilpailuihin. Šved teki kisoissa 8,5 pistettä ja antoi 3,1 syöttöä ottelua kohden. Vuoden 2015 EM- kilpailuihin Šved ei osallistunut selkävamman takia.http://www.eurobasket.com/European%20Championships/news/415470/Alexey- Shved-to-miss-2015-EuroBasket == Lähteet == == Aiheesta muualla == *Euroliigan pelaajaprofiili *NBA:n pelaajaprofiili Luokka:Venäläiset koripalloilijat Luokka:Venäläiset olympiamitalistit Luokka:Vuonna 1988 syntyneet Luokka:Elävät henkilöt
Ljudmila Kostjukevitš

Ljudmila Kostjukevitš (; s. 8. heinäkuuta 1964) on valkovenäläinen pikaluistelija. Hän edusti seuratasolla PR Mogilevia. Kostjukevitš oli sprinttimaailmanmestaruuskisoissa 29. vuonna 1993. Hän sijoittui Naganon olympialaisissa 1998 31:nneksi 500 metrillä ja oli 34:s 1 000 metrin matkalla. == Henkilökohtaiset ennätykset == * 500 m: 41,00 s (1998) * 1 000 m: 1.22,58 (1998) * 1 500 m: 2.09,57 (1989) * 3 000 m: 4.38,56 (1984) * 5 000 m: 7.59,99 (1989) == Lähteet == * Kostjukevitšin profiili sports-reference.com -sivustolla === Viitteet === Luokka:Valkovenäläiset pikaluistelijat Luokka:Vuonna 1964 syntyneet Luokka:Elävät henkilöt
Richard Tomita

Richard Kiyoshi Tomita (8. heinäkuuta 1927 Honolulu – 12. helmikuuta 2021) oli yhdysvaltalainen painonnostaja. Tomita osallistui Lontoon olympialaisissa 1948 alle 60 kilon sarjaan, jossa hän sijoittui yhdeksänneksi nostettuaan yhteistuloksen 300 kiloa. Hän voitti samassa painoluokassa Yhdysvaltain- mestaruuden vuosina 1949 ja 1952. == Lähteet == Luokka:Yhdysvaltalaiset painonnostajat Luokka:Vuonna 1927 syntyneet Luokka:Vuonna 2021 kuolleet
MAV

MAV (lyhenne sanoista Micro Air Vehicle) on miehittämättömien ilma-alusten (UAV) luokka, jolla on kokorajoituksia ja jotka voivat toimia itsenäisesti. Vaikka virallista standardia ei ole, useimmiten MAV-kokoluokalla tarkoitetaan miehittämättömiä ilma-aluksia, joiden ulkomitat ovat enintään 15 cm kaikkiin suuntiin (DARPA, 1997). MAV-kokoluokan pienimpiä UAV-laitteita voidaan kutsua nanoluokan miehittämättömiksi ilma-aluksiksi (NAV, nano Air Vehicle). Näiden suurimmat ulkomitat ovat 7,5 cm mihin tahansa suuntaan, ja paino alle 10 grammaa. Hyönteisen kokoiset mallit kuuluvat pääsääntöisesti tähän kokoluokkaan. MAVien kehitystä ohjaavat kaupalliset, tutkimukselliset, hallinnolliset ja sotilaalliset tarpeet. Pieni koko mahdollistaa vaarallisen alueen kuten kemiallisen kaasuvuodon tai nestepäästön tarkkailun ahtaissakin ympäristöissä, mikä olisi muuten saavuttamattomissa maassa oleville kulkuneuvoille. Sotilaallisessa käytössä pieni koko mahdollistaa laitteen kuljettamisen taistelijan varustuksen mukana ja käytön tarvittaessa. Pieni koko tekee etenkin NAV-koon ilma-aluksesta vaikeammin havaittavan. MAVeja on tehty myös harrastetarkoituksiin, kuten robottikisoihin ja valokuvaukseen. Pienoiskokoiset ilma-alukset voidaan luokitella kiinteäsiipisiin (FMAV), pyöriväsiipisiin (RMAV) ja siipiään räpytteleviin eli biorytmisiin laitteisiin (BMAV). Keskeisiä maita, jotka tekevät tutkimustyötä MAV-kokoluokan miehittämättömistä ilma-aluksista, ovat Yhdysvallat, Kiina, Britannia, Ranska ja Etelä-Korea. ==Katso myös== *Black Hornet *Miehittämätön ilma-alus (UAV) *Mallilennokki ==Lähteet== ==Aiheesta muualla== Luokka:Miehittämättömät ilma- alukset
Linnea Dale

Linnea Dale (s. 22. huhtikuuta 1991 Tinn) on norjalainen laulaja. == Elämäkerta == Linnea syntyi Tinnin kunnassa, Telemarkin läänissä, Norjassa keväällä 1991. Hän on opiskellut Skienin lukiossa. Hän osallistui Norjan Idolsiin vuonna 2007, jossa hän sijoittui seitsemänneksi. Hän esitti itse säveltämänsä ja sanoittamansa kappaleen ”What Do I Know About Love” semifinaalissa 10. lokakuuta. Vuonna 2009 Linnea liittyi Donkeyboy-yhtyeeseen, jonka debyyttialbumilla Caught in a Life hän vieraili naislaulajana kappaleissa ”Ambitions”, ”Sometimes” sekä ”Awake”. Hän on myös levyttänyt kappaleen ”Anything Goes (and Everything's Alright)” yhdessä Magnus Sinnesin kanssa. Dalen ensimmäinen EP, Children Of The Sun julkaistiin 27. tammikuuta 2012, ja ensimmäinen sooloalbumi Lemoyne Street huhtikuussa samana vuonna. == Diskografia == *Lemoyne Street (2012) *Good Goodbyes (2014) Luokka:Norjalaiset poplaulajat Luokka:Vuonna 1991 syntyneet Luokka:Elävät henkilöt
Norrbyholmen

Norrbyholmen on rakentamaton noin 250 × 330 metrin kokoinen saari Paraisten keskustan pohjoispuolella Ålön- ja Kirjalansaaren välissä. == Lähteet == Luokka:Paraisten saaret
Torgallmenningen

Torgallmenningen on kävelykatu ja aukio Norjan toiseksi suurimman kaupungin, Bergenin keskustassa. Kävelykadulla on useita tavarataloja, liikkeitä ja ravintoloita sekä seitsemän metriä korkea Dyre Vaan veistämä merimiesten patsas. == Lähteet == == Aiheesta muualla == Luokka:Bergenin liikenne Luokka:Kävelykadut Luokka:Norjan kadut
Nuorten kesäolympialaiset 2014

Nuorten kesäolympialaiset 2014 olivat toiset nuorten kesäolympialaiset ja ne järjestettiin elokuussa 2014 Nanjingissa, Kiinassa. Kisojen pitopaikka päätettiin vuonna 2010 Vancouverissa. Parhaiten kisoissa menestyi isäntämaa Kiina, joka keräsi kaikkiaan 65 mitalia. == Lajit == * Ammunta * Golf * Jalkapallo * Jousiammunta * Judo * Koripallo * Käsipallo * Lentopallo * Maahockey * Melonta * Miekkailu * Nykyaikainen viisiottelu * Nyrkkeily * Paini * Painonnosto * Purjehdus * Pyöräily * Pöytätennis * Ratsastus * Rugby-7 * Soutu * Sulkapallo * Taekwondo * Tennis * Triathlon * Uimahypyt * Uinti * Voimistelu * Yleisurheilu == Mitalitaulukko == 1 38 13 14 65 2 27 19 11 57 \- Sekajoukkueet 13 12 14 39 3 10 5 7 22 4 8 3 9 20 5 7 9 5 21 6 7 8 8 23 7 7 8 6 21 8 6 6 11 23 9 6 6 1 13 10 5 6 1 12 == Aiheesta muualla == * Virallinen sivusto Kesäolympialaiset 2010 Luokka:Kiinan urheilutapahtumat Luokka:Vuoden 2014 urheilu Luokka:Nanjing
Viherjäkäläyökkönen

Viherjäkäläyökkönen (Victrix umovii) on harvinainen yökkösiin kuuluva perhoslaji. == Koko ja ulkonäkö == Etusiipien pohjaväri on oliivinvihreä. Siiven poikki kulkevat mustat sisempi ja ulompi poikkiviiru voimakkaasti aaltoilevina ja ulompi poikkiviiru lähestyy siiven takaosassa selvästi sisempää. Poikkiviirujen väliin jäävä alue on takaosasta huomattavan tumma ja lähellä siiven etuosaa poikkiviirujen väliin jäävät mustareunaiset, keskeltä vihertävät rengastäplä ja munuaistäplä. Aivan siiven tyvessä erottuu musta tyvipoikkiviiru ja siiven kärkiosa on tummanharmaa. Takasiivet ovat tummanruskeat ja niissä on kuunsirpin muotoinen keskitäplä. Imukärsä on lyhyt. Siipiväli 28-31 mm.http://www2.nrm.se/en/svenska_fjarilar/v/victrix_umovii.htmlhttp://www.nhm.uio.no/fakta/zoologi/insekter/norlep/noctuidae/umovii.htmlMikkola K, Jalas I. Suomen perhoset. Yökköset 2. Suomen Perhostutkijain Seura. Otava 1979. ISBN 951-1-04297-1 s. 49-50 == Levinneisyys ja lentoaika == Viherjäkäläyökkösen levinneisyysalue ulottuu Puolasta ja Ukrainasta Baltian läpi Viroon. Lisäksi Keski-Ruotsissa on pysyvä kanta ja myös Norjasta laji tunnetaan. Venäjällä levinneisyys ulottuu Uralille.http://www.artfakta.se/Artfaktablad/Victrix_Umovii_101970.pdf Suomesta lajista on tavattu vain muutamia kymmeniä yksilöitä Ahvenanmaan, Varsinais-Suomen, Etelä-Karjalan ja Kainuun alueilta. Viimeisin havainto on Houtskarista vuodelta 1985 ja vuoden 2010 kansallisessa uhanalaisarvioinnissa laji on luokiteltu puutteellisesti tunnetuksi (DD).http://www.dlc.fi/~peterpa/lepi/historia/bryophilinae/vic- umovii.htmRassi, P., Hyvärinen, E., Juslén, A. & Mannerkoski, I. (toim.). Suomen lajien uhanalaisuus – Punainen kirja 2010. Ympäristöministeriö & Suomen ympäristökeskus, Helsinki. Perhoset lentävät Ruotsissa kesäkuun puolivälistä heinäkuun alkupuoliskolle. Laji vaikuttaa lentävän pääasiassa vain parittomina vuosina. == Elinympäristö ja elintavat == Viherjäkäläyökköstä pidetään eräänä Euroopan harvinaisimmista perhoslajeista ja sen elintavat ovat huonosti tunnetut. Lajin elinympäristöjä näyttävät olevan vanhat ja lämpimät metsät, joiden puissa kasvaa runsaasti naavoja. Elinpaikan maaperä on moreenipitoista ja ohuelti sammaleen päällystämää. Laji lentää myöhään yöllä ja tulee valolle, mutta perhoset liikkuvat ilmeisesti enimmäkseen korkealla latvustoissa. Useimmiten yksilöitä on tavattu huomattavan lämpiminä öinä. Aikuisten perhosten surkastunut imukärsä ei sovellu ravinnonottoon, minkä vuoksi perhoset ovat lyhytikäisiä ja elävät ilmeisesti vain pari päivää. Kasvatusten perusteella naaraan munimat munat kuoriutuvat 20-25 päivän kuluttua ja toukkakehitys kestää kaksi vuotta. Toukka talvehtii kehräämänsä pienen pussin sisällä. Metsätalous uhkaa lajin elinympäristöjä. == Ravintokasvi == Toukan pääasiallista ravintoa on korpiluppo (Alectoria sarmentosa). == Lähteet == == Aiheesta muualla == * lepdoptera.pl Luokka:Yökköset
Bburago

Bburago on kiinalainen pienoismalliautovalmistaja. Alkuperäinen, vuonna 2005 konkurssiin mennyt yhtiö perustettiin Italian Burago di Molgorassa Besanan veljesten toimesta vuonna 1974 nimellä Martoys, mutta otti nimen Bburago kaksi vuotta myöhemmin. Vuonna 2006 Hong Kongiin rekisteröity May Cheong Group osti konkurssipesältä Bburagon tavaramerkin. Yritys valmistaa May Cheong Groupin Kiinan Dongguanissa ja Shaoguanissa sijaitsevissa tehtaissa useita erikokosia metallipienoismalleja suosituista autoista. Luokka:Pienoismallivalmistajat Luokka:Italialaiset teollisuusyritykset Luokka:Kiinalaiset teollisuusyritykset
Vincenzo Manni

Vincenzo Manni (22. tammikuuta 1740 Fabriano – 15. huhtikuuta 1815) oli italialainen roomalaiskatolinen piispa. Hänet vihittiin papiksi 25. maaliskuuta 1781 ja nimitettiin Tivolin hiippakunnan johtoon 14. helmikuuta 1784. Piispaksi vihkiminen seurasi 20. helmikuuta; pääkonsekraattorina toimi Innocenzo Conti.Catholic-Hierarchy.org: Bishop Vincenzo Manni Manni kuoli 75-vuotiaana virassa. Hänen seuraajakseen nimitettiin Giovanni Battista a Santa Margarita Pietro Alessandro Banfi.Catholic-Hierarchy.org: Diocese of Tivoli == Lähteet == Luokka:Italialaiset piispat Luokka:Katoliset piispat Luokka:Vuonna 1740 syntyneet Luokka:Vuonna 1815 kuolleet
Giovanni Paolo Benotto

Giovanni Paolo Benotto (s. 23. syyskuuta 1949) on italialainen roomalaiskatolinen arkkipiispa. Hänet vihittiin papiksi Pisan arkkihiippakuntaan 28. kesäkuuta 1973 ja nimitettiin Tivolin hiippakunnan johtoon 5. heinäkuuta 2003. Piispaksi vihkiminen seurasi 7. syyskuuta. Pääkonsekraattorina toimi Alessandro Plotti, jota avustivat Paolo Romeo ja Pietro Garlato. Benotto asetettiin virkaansa 4. lokakuuta.Catholic- Hierarchy.org: Archbishop Giovanni Paolo Benotto Benotto sai 2. helmikuuta 2008 nimityksen Pisan arkkipiispaksi, jonka virkaan hänet asetettiin 6. huhtikuuta. == Lähteet == Luokka:Italialaiset katoliset arkkipiispat Luokka:Vuonna 1949 syntyneet Luokka:Elävät henkilöt
Anni Uusivirta

Anni Uusivirta (s. 14. toukokuuta 1986) on suomalainen malli ja juontaja. Hänet valittiin vuoden 2011 Miss Suomen lehdistön ihannetytöksi. Uusivirta voitti Viidakon tähtöset -ohjelman ja toimi juontajana Tilt-ohjelmassa. Uusivirta on toiminut lentoemäntänä Englannissa ja Abu Dhabissa. == Yksityiselämä == Uusivirta on seurustellut vuodesta 2016 lähtien brasilialaisen jujutsuvalmentaja Leandro Fidelesin kanssa ja asuu hänen kanssaan avoliitossa Dubaissa. ==Lähteet== Luokka:Suomalaiset juontajat Luokka:Suomalaiset mallit Luokka:Vuonna 1986 syntyneet Luokka:Elävät henkilöt Luokka:Lentoemännät ja stuertit
Tadeusz Pikus

Tadeusz Pikus (s. 1. syyskuuta 1949) on puolalainen roomalaiskatolinen piispa. Hänet vihki papiksi Varsovan arkkihiippakuntaan Jerzy Modzelewski 7. kesäkuuta 1981. Hänet nimitettiin Varsovan vihkipiispaksi ja Lysinian titulaaripiispaksi 24. huhtikuuta 1999. Piispaksi vihkiminen seurasi 8. toukokuuta. Pääkonsekraattorina toimi Józef Glemp, jota avustivat Kazimierz Romaniuk ja Bronislaw Dembowski.Catholic-Hierarchy.org: Bishop Tadeusz Pikus == Lähteet == Luokka:Puolalaiset papit Luokka:Katoliset piispat Luokka:Vuonna 1949 syntyneet Luokka:Elävät henkilöt
Arnold Riegger

Arnold O. Riegger (8. heinäkuuta 1920 Bothell, Washington - 6\. heinäkuuta 1995 Battle Ground, Washington) oli yhdysvaltalainen ampuja. Hän kilpaili Rooman olympialaisissa 1960 trapissa, jossa hän sijoittui 30:ksi. == Lähteet == * Rieggerin profiili sports-reference.com -sivustolla Luokka:Yhdysvaltalaiset ampujat Luokka:Vuonna 1920 syntyneet Luokka:Vuonna 1995 kuolleet
Loris Francesco Capovilla

Loris Francesco Capovilla (14. lokakuuta 1915 Pontelongo – 26. toukokuuta 2016) oli italialainen roomalaiskatolinen kardinaali ja arkkipiispa. Hänet vihittiin papiksi Venetsian patriarkaattiin 23. toukokuuta 1940 ja nimitettiin Chietin johtoon 26. kesäkuuta 1967. Piispaksi konsekroinnin suoritti 16. heinäkuuta paavi Paavali VI, jota avustivat Augusto Gianfranceschi ja Jacques- Paul Martin.Catholic-Hierarchy.org: Loris Francesco Cardinal Capovilla Capovilla sai 25. syyskuuta 1971 nimityksen Loreton prelaatiksi ja Mesembrian titulaariarkkipiispaksi. Hän erosi tehtävistään prelaattina 10. joulukuuta 1988. Hänet nimitettiin kardinaaliksi 22. helmikuuta 2014. == Lähteet == Luokka:Italialaiset kardinaalit Luokka:Katoliset arkkipiispat Luokka:Vuonna 1915 syntyneet Luokka:Vuonna 2016 kuolleet Luokka:Yli satavuotiaiksi eläneet italialaiset
Gilbert Louis

Gilbert Louis (s. 31. toukokuuta 1940 Champsecret) on ranskalainen roomalaiskatolinen piispa. Hänet vihittiin papiksi 11. heinäkuuta 1965 ja nimitettiin Châlonsin hiippakunnan johtoon 1. maaliskuuta 1999. Piispaksi vihkiminen seurasi 11. huhtikuuta. Pääkonsekraattorina toimi Louis-Marie Billé, jota avustivat Yves-Maria Guy Dubigeon ja Henri-François-Marie-Pierre Derouet.Catholic-Hierarchy.org: Bishop Gilbert Louis == Lähteet == Luokka:Ranskalaiset piispat Luokka:Katoliset piispat Luokka:Vuonna 1940 syntyneet Luokka:Elävät henkilöt
Satu Kaikkonen

Satu Kaikkonen (s. 1967The Otolith) on suomalainen runoilija. Koulutukseltaan hän on kasvatustieteiden maisteri. Kaikkonen on visuaalisenTommi Parkko, Runoutta.fi ja aseemisen runouden tekijä. Lisäksi hänen tuotantoonsa kuuluu lyriikkaa, äänirunoutta ja abstraktia sarjakuvaa. Kaikkosen teoksia on julkaistu useissa kansainvälisissä runous- ja kirjallisuuslehdissä sekä verkkojulkaisuissa, ja hän on osallistunut visuaalista runoutta esitteleviin näyttelyihin Yhdysvalloissa, Unkarissa, Isossa-Britanniassa, Venäjällä ja Suomessa. Hän käyttää runojen materiaalina valokuvia, piirroksia, maalauksia, kirjoista ja lehdistä leikattuja tekstejä, yksittäisiä sanoja ja kirjaimia sekä eri fontteja. Hän sanoo että taustalla on aina jokin syvempi idea, eikä hän tee kuvia kuvien vuoksi.Mia Ahola, Runo yhdellä ärrällä,Opettaja-lehti 12/2011 s. 58 == Teokset, lyriikka == * Kaukana vierailta mailta, Pilot / Mediapinta, 2007, ISBN 978-952-464-652-9 * Karri Kokko’s Next Work yhdessä Sari Hakalan, Troy Lloydin ja Reijo Vallan kanssa, ntamo, 2009, ISBN 978-952-215-082-0 * Sisälmyksiä, ntamo, 2010, ISBN 978-952-215-135-3 Fennica == Teokset, visuaalinen runous == * A Six-Pack of Visual Poetry Posters, Paper Kite Press, 2009 * this is visual poetry by Satu Kaikkonen, chapbookpublisher, 2010 == Antologiat == * Poemic Strip Anthology, 2010, ISBN 978-83-60948-36-1 * Concrete Comics Anthology, 2010, ISBN 978-83-60948-17-0 * Vastakaanon. Suomalainen kokeellinen runous 2000 – 2010, Poesia, 2011, ISBN 978-952-5954-07-4 * The Last Vispo Anthology 1998–2008 , 2012 ISBN 978-1-60699-626-3 * The Dark Would: a new language art anthology, 2013. ISBN 978-190938800-0 * An Anthology of Asemic Handwriting, 2013. ISBN 978-90-817091-7-0 * A Kick In The Eye - A Colloborative Graphic Novel, 2013 ISBN-13 978-1492970101 == Näyttelyt == * Fluxus Now! Roanoke Marginal Arts Festival, Usa, 2010 * The First Asemic Exhibit in Russia, 2010 * The Last Vispo Anthology on exhibit in Russia and Hungary, 2010 * Visual Poetry at EyeDrum, Usa, 2010 * The Festival of New Poetry, Jyväskylä, Finland 2011 * The Third International Text Festival in Bury, UK, 2011 * Text Art – Poetry for the Eye, Tampere, Finland 2012Kansan Uutiset verkkolehti: Text Art 30.3.2012 * Runoutta puissa - Oulun taiteiden yö 23.8.2012 * Silminnähden sanoja – Töölön kirjasto Helsinki 20.8.–9.9.2012 ==Lähteet== == Aiheesta muualla == *Satu Kaikkosen työt Luokka:Suomalaiset runoilijat Luokka:Vuonna 1967 syntyneet Luokka:Elävät henkilöt
Donal Brendan Murray

Donal Brendan Murray (29. toukokuuta 1940 Dublin – 13. lokakuuta 2024) oli irlantilainen roomalaiskatolinen piispa. Hänet vihittiin papiksi Dublinin arkkihiippakuntaan 22. toukokuuta 1966 ja nimitettiin sen vihkipiispaksi sekä Glenndálochan titulaaripiispaksi 4. maaliskuuta 1982. Piispaksi vihkiminen seurasi 18. huhtikuuta. Pääkonsekraattorina toimi Dermot J. Ryan, jota avustivat Gaetano Alibrandi ja Joseph A. Carroll.Catholic-Hierarchy.org: Bishop Donal Brendan Murray Murray sai 10. helmikuuta 1996 nimityksen Limerickin piispaksi, jona hän toimi, kunnes erosi tehtävistään 17. joulukuuta 2009. == Lähteet == Luokka:Irlantilaiset papit Luokka:Katoliset piispat Luokka:Vuonna 1940 syntyneet Luokka:Vuonna 2024 kuolleet
Ludwig Schwarz

Ludwig Schwarz (s. 4. kesäkuuta 1940 Bratislava) on itävaltalainen roomalaiskatolinen piispa. Hänet vihki salesiaanien papiksi Josef Stimpfle 29. kesäkuuta 1964. Hänet nimitettiin Wienin arkkihiippakunnan vihkipiispaksi sekä Simidiccan titulaaripiispaksi 15. lokakuuta 2001. Piispaksi vihkiminen seurasi 25. marraskuuta. Pääkonsekraattorina toimi Christoph Schönborn, jota avustivat Alois Kothgasser ja Ján Sokol.Catholic-Hierarchy.org: Bishop Ludwig Schwarz, S.D.B. Schwarz sai 6. heinäkuuta 2005 nimityksen Linzin piispaksi, jonka virkaan hänet asetettiin 18. syyskuuta. == Lähteet == Luokka:Itävaltalaiset papit Luokka:Katoliset piispat Luokka:Vuonna 1940 syntyneet Luokka:Elävät henkilöt
Le Tréport

Le Tréport on pieni kalastajakaupunki Seine-Maritimen departementissa Ylä- Normandian hallintoalueella Ranskassa. Kaupunki sijaitsee Alabasterirannikolla Breslejoen varrella, Normandian ja Picardien rajalla. Le Tréport on suosittu lomanviettopaikka, johon varsinkin pariisilaiset tulevat viettämään viikonloppujaan. == Lähteet == == Aiheesta muualla == Luokka:Seine-Maritimen kunnat
Angry Birds Toons

Angry Birds Toons on Angry Birdsiin perustuva lyhytmuotoinen animaatiosarja. Alkuun Rovio ilmoitti sen alkavan syksystä 2012, mutta sen julkaisu siirtyikin keväälle 2013. Sarjaa esitetään jakso viikossa ja siinä on 52Vihaiset linnut saavat tv-sarjan - Suunnitteilla myös elokuva! Ilta-Sanomat 3.4.2012. Viitattu 19.2.2013. osaa. Sarjan jaksot kestävät kahdesta kolmeen minuuttia.Angry Birds -elokuva tekeillä – animaatiosarja tulee pian Tietokone 2.4.2012. Viitattu 19.2.2013. Rovio haluaa rakentaa Angry Birdsille oman videosovelluksen. Sen pohjalta on tehty elokuva, Angry Birds elokuva. == Hahmot == * Red, punainen lintu * Chuck (Sakke), keltainen lintu * Bomb (Pommi), musta lintu * Matilda, valkoinen lintu * Jay, Jake ja Jim (Jimi, Jami ja Joni) aka The Blues (siniset linnut) * Terence (Tero), isoveli * Bubbles (Ilmo), oranssi lintu * Stella, vaaleanpunainen lintu * Hal (Hemmo), vihreä lintu * Eggs (Munat) * Minion Pigs (possut) * Corporal Pig (korpraalipossu) * King Pig (kuningaspossu) * Chef Pig (kokkipossu) * Moustache Pig (viiksipossu) * Professor Pig (professoripossu) * Chronicler Pig (kronikoijapossu) * EL Porkador * Hambo * Tenor Pig (tenoripossu) * Zombie Pigs (zombipossut) * Beethoven pig (Beethoven-possu) * Artist Pig (taiteilijapossu) * Prisoner Pigs (vankipossut) == Jaksot == #Chuck Time #Where’s My Crown? #Full Metal Chuck #Another Birthday #Egg Sounds #Pig Talent #Cordon Bleugh #True Blue? #Do As I Say #Off Duty #SLINGSHOT 101 #Thunder Chuck #Gardening with Terence #Dopeys On a Rope #Trojan Egg #Double Take #Crash Test Piggies # * Slappy-Go-Lucky #Sneezy Does It #Run, Chuck, Run! #Hypno Pigs #Egg’s Day Out #Gatecrasher #Hog Roast #The Bird That Cried Pig #Hamshank Redemption #Green Pig Soup #Catch Of The Day #Nighty Night Terence #Piggy Wig #Pig Plot Potion #Tooth Royal #Night Of The Living Pork #King of the Castle # * Love is in the Air #Fired Up #Clash of Corns #A Pig’s Best Friend #Slumber Mill #Jingle Yells #El Porkador! #Hiccups #Butterfly Effect #Hambo #Bird Flu #Piggies from the deep #Oh gnome! #Shrub it in #The truce #Operation opera #Chucked Out #Bomb’s Awake == Rooleissa == Possujen ääniä tekevät myös Ilmari Hakkola, Salla Hakkola, Kim Helminen, Antti Kemppainen, Ida Koivisto, Eero Koivunen, Douglas Heaton, Ilona Kyykoski, Johanna Råman ja Elina Penninkangas. Sarjan tekijätekstit == Lähteet == ==Aiheesta muualla== * Virallinen sivusto * Guardian: Angry Birds animated TV series to premiere in Autumn 2012 Luokka:2010-luvun piirrossarjat Luokka:Angry Birds Luokka:Suomalaiset animaatiosarjat Luokka:Videopeleihin perustuvat televisiosarjat
Hiisi (Pertteli)

Hiisi on kyläkeskus, postinumeroalue (25370 Pertteli) ja historiallinen kylä Perttelissä Salossa. Hiisi sijaitsee Perttelin pohjoisosassa Uskelanjoen yläjuoksulla, missä joen etelärannalla on Ison-Hiiden kylä ja joen pohjoisrannalla sijaitsevat Vähän-Hiiden ja Nokka-Hiiden kylät. Lähikyliä Perttelissä ovat joen eteläpuolella Inkere ja Patala etelässä ja joen pohjoispuolella Vihmalo lännessä ja Pitkäkoski ja Haali idässä. ==Historia== Perimätiedon mukaan Hiisi on Perttelin vanhin kylä, mutta tosiasiassa se on Perttelin kylistä nuorimpia, minkä todistaa sen kuuluminen historiallisesti niin sanottuihin ruotsalaisen oikeuden kyliin yhdessä Uskelan suurpitäjän takamaakylien kanssa. Keskiaikainen Hiiden kylä on myöhemmin jakautunut kolmeksi kyläksi, Isoksihiideksi, Vähäksihiideksi ja Nokkahiideksi eli Härkähiideksi, jotka nykyään muodostavat kukin oman kylänsä. Sana hiisi tarkoittaa historiantutkija Aulis Ojan mukaan uhrilehtoa, ja samaan tulokseen on tullut myös kielitieilijä Mauno Koski. Kulttuurihistorioitsija Veikko Litzenin mukaan Hiisi-nimet kertoisivat muinaisen pitäjäyhteisön hajoamisesta kristinuskon vakiintumisen aikoihin kristilliseen ja ei-kristilliseen yhteisöön. Hiiden kautta kulkee historiallinen Hiidentie, jonka alkuosan Uskelan ja Perttelin välillä Museovirasto on määritellyt yhdeksi Suomen valtakunnallisesti merkittävistä rakennetuista kulttuuriympäristöistä. ==Palvelut== Hiidessä toimii peruskoulun luokkien 1–6 opetusta antava Hiiden koulu. ==Liikenne== Tärkeimpiä liikenneväyliä alueella ovat Uskelanjoen etelärantaa seuraileva, Perttelin kirkolta tuleva ja Rekijoen suuntaan jatkuva yhdystie 2403 eli Isohiidentie sekä joen pohjoisrantaa noudatteleva, Perttelin kirkolta Vihmalon kautta tuleva Vähähiidentie. Näitä yhdistää Hiiden kyläkeskuksen luona Uskelanjoen ylittävä Illinkoskentie, ja Hiiden koulun luona Vähähiidentiestä erkanee Pitkäkosken ja Haalin suuntaan Uskelanjoen pohjoisrantaa noudatteleva Rekijoentie. Hiiden kyläkeskuksesta pohjoiseen kantatielle 52 johtavat Nokkahiidentie ja Isovuorentie ja Kiikalasta Kuusjoelle liikennettä välittävälle Yhdystielle 2405 eli Kärkeläntielle Ihamäentie. Historiallisen Hiidentien osuuksia ovat Vähähiidentie Hiiteen asti ja siitä eteenpäin Rekijoentie Haalin suuntaan. (PDF), ISBN 951-614-066-1 (nid.) ==Lähteet== Luokka:Perttelin kylät
Eu (Seine-Maritime)

Eu on kunta Seine-Maritimen departementissa Ylä-Normandian hallintoalueella Ranskassa. == Eun linna == Eun linna on rakennettu vuonna 1578 samalle paikalle kuin Vilhelm Valloittajan linna, missä hän meni naimisiin serkkunsa Matilda Flanderilaisen kanssa vuonna 1050. Vuosina 1843 ja 1845 Ranskan kuningas Ludvig Filip I tapasi linnassa Ison-Britannian kuningatar Victorian. Kuningas Ludvig Filip I mieltyi linnaan ja antoi arkkitehti Eugène Viollet-le- Ducin uudistaa linnan pojanpoikansa kreivi Ludvig Filip, Comte de Parisille asunnoksi. == Kuuluisia Eun asukkaita == * François Anguier, kuvanveistäjä * Michel Anguier, kuvanveistäjä == Lähteet == == Aiheesta muualla == Luokka:Seine-Maritimen kunnat
Paul Gregory Bootkoski

Paul Gregory Bootkoski (s. 4. heinäkuuta 1940 Newark, New Jersey) on yhdysvaltalainen roomalaiskatolinen piispa. Hänet vihittiin papiksi Newarkin arkkihiippakuntaan 29. toukokuuta 1966 ja nimitettiin sen vihkipiispaksi sekä Zarnan titulaaripiispaksi 7. heinäkuuta 1997. Piispaksi vihkiminen seurasi 5. syyskuuta. Pääkonsekraattorina toimi Theodore Edgar McCarrick, jota avustivat John Mortimer Fourette Smith ja Michael Angelo Saltarelli.Catholic- Hierarchy.org: Bishop Paul Gregory Bootkoski Bootkoski sai 4. tammikuuta 2002 nimityksen Metuchenin piispaksi, jonka virkaan hänet asetettiin 19. maaliskuuta. == Lähteet == Luokka:Yhdysvaltalaiset katoliset piispat Luokka:Vuonna 1940 syntyneet Luokka:Elävät henkilöt
John Mortimer Fourette Smith

John Mortimer Fourette Smith (23. kesäkuuta 1935 Orange, New Jersey – 22. tammikuuta 2019 Lawrenceville, New Jersey) oli yhdysvaltalainen roomalaiskatolinen piispa. Hänet vihittiin papiksi Newarkin arkkihiippakuntaan 27. toukokuuta 1961 ja nimitettiin sen vihkipiispaksi sekä Tres Tabernaen titulaaripiispaksi 20. marraskuuta 1987. Piispaksi vihkiminen seurasi 25. tammikuuta 1988. Pääkonsekraattorina toimi Theodore Edgar McCarrick, jota avustivat Peter Leo Gerety ja Walter William Curtis. Smith sai 25. kesäkuuta 1991 nimityksen Pensacola-Tallahasseen piispaksi ja 21. marraskuuta 1995 Trentonin koadjuuttoripiispaksi. 30. kesäkuuta 1997 hänestä tuli Trentonin piispa, jona hän toimi, kunnes jäi eläkkeelle 1. joulukuuta 2010. Vuoden 2001 syyskuun 11. päivän terroritekojen jälkeen Catholic News Servicelle antamassaan haastattelussa Smith kertoi, miten teot olivat vaikuttaneet New Jerseyn (erityisesti Trentonin hiippakunnan) asukkaisiin, joista monet työskentelivät myös New Yorkin puolella, ja kuinka he olivat asettaneet enemmän uskoa työnsä merkitykselle: > ”Olen erittäin vakuuttunut uskon ja todellisen rohkeuden esiintymisestä > ihmisten keskuudessa … Puolisonsa menettäneet vaimot ja poikansa menettäneet > äidit; miten heillä on kyky elää uskossaan vaikeina aikoina.” > (John Mortimer Smith, Catholic News Service) Lisäksi Smith painotti haastattelussaan palokunnan, poliisin ja pelastushenkilöiden merkitystä kertomalla vierailustaan terroriteoissa tuhoutuneiden World Trade Centerin kaksoistornien raunioilla: > ”Uskon edustajana, mitä merkitystä minulla on täällä (tornien > raunioalueella)? … Isokokoinen rautatehdastyöläinen tuli sanomaan minulle, > että ’Haluan Teidän näkevän Herran huoneen … (osoitti romahtaneen > rakennuksen kahta ristin muodostanutta tukipylvästä) Tuo on Jeesuksen > vaikutus helvetin aiheuttamiin tekoihin.’ … kuin varhaiskirkon marttyyrit, > he uhraavat henkensä silminnäkijöiden edessä.” > (John Mortimer Smith, Catholic News Service) == Lähteet == Luokka:Yhdysvaltalaiset katoliset piispat Luokka:Vuonna 1935 syntyneet Luokka:Vuonna 2019 kuolleet
Robert Henry Brom

Robert Henry Brom (18. syyskuuta 1938 Arcadia, Wisconsin – 9. toukokuuta 2022) oli yhdysvaltalainen roomalaiskatolinen piispa. Hänet vihittiin papiksi Winonan hiippakuntaan 18. joulukuuta 1963 ja nimitettiin Duluthin hiippakunnan johtoon 25. maaliskuuta 1983. Piispaksi vihkiminen seurasi 23. toukokuuta. Pääkonsekraattorina toimi John Robert Roach, jota avustivat Loras Joseph Watters ja Paul Francis Anderson.Catholic-Hierarchy.org: Bishop Robert Henry Brom Brom sai 22. huhtikuuta 1989 nimityksen San Diegon koadjuuttoripiispaksi, ja 10. heinäkuuta 1990 hänestä tuli San Diegon piispa. Hän siirtyi eläkkeelle 18. syyskuuta 2013. == Lähteet == Luokka:Yhdysvaltalaiset katoliset piispat Luokka:Vuonna 1938 syntyneet Luokka:Vuonna 2022 kuolleet
Salvatore Joseph Cordileone

Salvatore Joseph Cordileone (s. 5. kesäkuuta 1956 San Diego, Kalifornia) on yhdysvaltalainen roomalaiskatolinen piispa. Hänet vihittiin papiksi San Diegon hiippakuntaan 9. heinäkuuta 1982 ja nimitettiin sen vihkipiispaksi sekä Natchesiumin titulaaripiispaksi 5. heinäkuuta 2002. Piispaksi vihkiminen seurasi 21. elokuuta. Pääkonsekraattorina toimi Robert Henry Brom, jota avustivat Raymond Leo Burke ja Gilbert Espinosa Chávez.Catholic-Hierarchy.org: Bishop Salvatore Joseph Cordileone Cordileone sai 23. maaliskuuta 2009 Oaklandin piispaksi, jonka virkaan hänet asetettiin 5. toukokuuta. == Lähteet == Luokka:Yhdysvaltalaiset katoliset piispat Luokka:Vuonna 1956 syntyneet Luokka:Elävät henkilöt
John Stephen Cummins

John Stephen Cummins (3. maaliskuuta 1928 Oakland – 3. joulukuuta 2024 Oakland) oli yhdysvaltalainen roomalaiskatolinen piispa. Hänet vihittiin papiksi San Franciscon arkkihiippakuntaan 24. tammikuuta 1953 ja nimitettiin Sacramenton hiippakunnan vihkipiispaksi sekä Lambaesiksen titulaaripiispaksi 26. helmikuuta 1974. Piispaksi vihkiminen seurasi 16. toukokuuta. Pääkonsekraattorina toimi Alden John Bell, jota avustivat Floyd Lawrence Begin ja Hugh Aloysius Donohoe.Catholic-Hierarchy.org: Bishop John Stephen Cummins Cummins sai 3. toukokuuta 1977 nimityksen Oaklandin piispaksi, jonka virkaan hänet asetettiin 30. kesäkuuta ja jossa hän toimi, kunnes jäi eläkkeelle 1. lokakuuta 2003. == Lähteet == Luokka:Yhdysvaltalaiset katoliset piispat Luokka:Vuonna 1928 syntyneet Luokka:Vuonna 2024 kuolleet
Ignatius Chung Wang

thumb|right|Ignatius Chung Wang Ignatius Chung Wang (s. 27. helmikuuta 1934 Peking) on kiinalaissyntyinen yhdysvaltalainen roomalaiskatolinen piispa. Hänet vihittiin papiksi 4. heinäkuuta 1959 ja nimitettiin San Franciscon arkkihiippakunnan vihkipiispaksi sekä Sitipan titulaaripiispaksi 13. joulukuuta 2002. Piispaksi vihkiminen seurasi 30. tammikuuta 2003. Pääkonsekraattorina toimi William Joseph Levada, jota avustivat Patrick Joseph McGrath ja John Charles Wester.Catholic-Hierarchy.org: Bishop Ignatius Chung Wang Wang jäi eläkkeelle 16. toukokuuta 2009. == Lähteet == Luokka:Yhdysvaltalaiset katoliset piispat Luokka:Vuonna 1934 syntyneet Luokka:Elävät henkilöt
William Joseph Justice

William Joseph Justice (s. 8. toukokuuta 1942 Lawrence, Massachusetts) on yhdysvaltalainen roomalaiskatolinen piispa. Hänet vihittiin papiksi San Franciscon arkkihiippakuntaan 17. toukokuuta 1968 ja nimitettiin sen vihkipiispaksi sekä Mathara in Proconsularin titulaaripiispaksi 10. huhtikuuta 2008. Piispaksi vihkiminen seurasi 28. toukokuuta. Pääkonsekraattorina toimi George Hugh Niederauer, jota avustivat John Charles Wester ja Randolph Roque Calvo.Catholic-Hierarchy.org: Bishop William Joseph Justice == Lähteet == Luokka:Yhdysvaltalaiset katoliset piispat Luokka:Vuonna 1942 syntyneet Luokka:Elävät henkilöt
Francis Thomas Hurley

Francis Thomas Hurley (12. tammikuuta 1927 San Francisco, Kalifornia – 10. tammikuuta 2016 Anchorage, Alaska) oli yhdysvaltalainen roomalaiskatolinen arkkipiispa. Hänet vihittiin papiksi San Franciscon arkkihiippakuntaan 16. kesäkuuta 1951 ja nimitettiin Juneaun hiippakunnan vihkipiispaksi sekä Daimlaigin titulaaripiispaksi 4. helmikuuta 1970. Piispaksi vihkiminen seurasi 19. maaliskuuta. Pääkonsekraattorina toimi Mark Joseph Hurley, jota avustivat William Edward McManus ja Joseph Louis Bernardin.Catholic-Hierarchy.org: Archbishop Francis Thomas Hurley Hurley sai 20. heinäkuuta 1971 nimityksen Juneaun piispaksi, jonka virkaan hänet asetettiin 8. syyskuuta. Hänet nimitettiin 4. toukokuuta 1976 Anchoragen arkkipiispaksi, ja tähän virkaan hänet asetettiin 8. heinäkuuta. Hän toimi virassa, kunnes erosi tehtävistään 3. maaliskuuta 2001. Hurley kuoli 88-vuotiaana kotonaan Anchoragessa 10. tammikuuta 2016. == Lähteet == Luokka:Yhdysvaltalaiset katoliset arkkipiispat Luokka:Vuonna 1927 syntyneet Luokka:Vuonna 2016 kuolleet
Thomas Arthur Connolly

Thomas Arthur Connolly (5. lokakuuta 1899 San Francisco – 18. huhtikuuta 1991) oli yhdysvaltalainen roomalaiskatolinen arkkipiispa. Hänet vihittiin papiksi San Franciscon arkkihiippakuntaan 11. kesäkuuta 1926 ja nimitettiin sen vihkipiispaksi sekä Silan titulaaripiispaksi 10. kesäkuuta 1939. Piispaksi vihkiminen seurasi 24. elokuuta. Pääkonsekraattorina toimi John Joseph Mitty, jota avustivat Robert John Armstrong ja Thomas Kiely Gorman.Catholic- Hierarchy.org: Archbishop Thomas Arthur Connolly Connolly sai 28. helmikuuta 1948 nimityksen Seattlen koadjuuttoripiispaksi, joksi hänet asetettiin 21. huhtikuuta. Hänestä tuli 18. toukokuuta 1950 Seattlen piispa, ja 23. kesäkuuta 1951 hänet nimitettiin sen arkkipiispaksi, jonka virkaan hänet asetettiin 26. syyskuuta 1951. Hän osallistui Vatikaanin toiseen kirkolliskokoukseen ja jäi eläkkeelle 13. helmikuuta 1975. == Lähteet == Luokka:Yhdysvaltalaiset katoliset arkkipiispat Luokka:Vuonna 1899 syntyneet Luokka:Vuonna 1991 kuolleet
Yhdystie 2405

Yhdystie 2405 on yhdystie Salossa Varsinais-Suomessa. Tie johtaa kantatieltä 52 Kuusjoella yhdystielle 2403 Kiikalan Kärkelässä. Osoitenimenä tiellä on koko matkallaan Kärkeläntie. Tie kulkee ensin Kuusjoen Kanungin kylän ja sitten Kiikalan Kärkelän kylän alueilla. Tien varressa Kärkelän kylän pohjoisosassa on sijainnut nyttemmin jo toimintansa lopettanut Kärkelän koulu. Tien loppupäässä Kärkelän kylässä sen varressa on Kiikalan Rekijoen kyläkeskuksen palveluihin kuuluva, aiemmin Kiikalan Rekijoen Osuuspankin konttorina toiminut Salon Osuuspankin konttori. Yhdessä yhdystieltä 2407 Kuusjoen Impolassa Kuusjoen keskustan kautta kantatielle 52 Kuusjoella johtavan yhdystien 2404 ja yhdystieltä 2410 Kiikalan keskustassa yhdystielle 2403 Kiikalan Rekijoella johtavan yhdystien 2411 kanssa tie muodostaa suorimman yhteyden Kuusjoen ja Kiikalan keskustaajamien välille. Kiikalan Kärkelän kylässä tie ylittää Uskelanjoen sivujoen Rekijoen. ==Lähteet== 2405 Luokka:Salon liikenne Luokka:Kuusjoki Luokka:Kiikala
George Hugh Niederauer

George Hugh Niederauer (14. kesäkuuta 1936 Los Angeles, Kalifornia – 2. toukokuuta 2017 San Rafael, Kalifornia) oli yhdysvaltalainen roomalaiskatolinen arkkipiispa. Hänet vihittiin papiksi Los Angelesin arkkihiippakuntaan 30. huhtikuuta 1962 ja nimitettiin Salt Lake Cityn hiippakunnan johtoon 3. marraskuuta 1994. Piispaksi vihkiminen seurasi 25. tammikuuta 1995. Pääkonsekraattorina toimi Roger Michael Mahony, jota avustivat William Joseph Levada ja Tod David Brown.Catholic-Hierarchy.org: Archbishop George Hugh Niederauer Niederauer sai 15. joulukuuta 2005 nimityksen San Franciscon arkkipiispaksi, jonka virkaan hänet asetettiin 15. helmikuuta 2006. Hän jäi eläkkeelle 27. heinäkuuta 2012. == Lähteet == Luokka:Yhdysvaltalaiset katoliset arkkipiispat Luokka:Vuonna 1936 syntyneet Luokka:Vuonna 2017 kuolleet
Tod David Brown

Tod David Brown (15. marraskuuta 1936 San Francisco – 15. lokakuuta 2023Catholic-Hierarchy.org: Bishop Tod David Brown) oli yhdysvaltalainen roomalaiskatolinen piispa. Hänet vihittiin papiksi Monterey-Fresnon hiippakuntaan 1. toukokuuta 1963 ja nimitettiin Boise Cityn hiippakunnan johtoon 27. joulukuuta 1988. Piispaksi vihkiminen seurasi 3. huhtikuuta 1989. Pääkonsekraattorina toimi William Joseph Levada, jota avustivat Sylvester William Treinen ja Thaddeus Anthony Shubsda. Brown sai 30. kesäkuuta 1998 nimityksen Orange in Californian piispaksi. == Lähteet == Luokka:Yhdysvaltalaiset katoliset piispat Luokka:Vuonna 1936 syntyneet Luokka:Vuonna 2023 kuolleet
Dominic Mai Luong

Dominic Mai Luong (20. joulukuuta 1940 – 6. joulukuuta 2017) oli vietnamilaissyntyinen, Yhdysvaltoihin asettunut roomalaiskatolinen piispa. Hänet vihittiin papiksi Ðà Nangin hiippakuntaan 21. toukokuuta 1966 ja inkardinoitiin New Orleansin arkkihiippakuntaan vuonna 1976. Hänet nimitettiin Orange in Californian vihkipiispaksi ja Cebaradeksen titulaaripiispaksi 25. huhtikuuta 2003. Piispaksi konsekroinnin suoritti 11. kesäkuuta Tod David Brown, jota avustivat Alfred Clifton Hughes ja Jaime Soto.Catholic- Hierarchy.org: Bishop Dominic Mai Luong == Lähteet == Luokka:Yhdysvaltalaiset katoliset piispat Luokka:Vuonna 1940 syntyneet Luokka:Vuonna 2017 kuolleet